CELEX: C2007/096/06
Language: fi
Date: 2007-04-28 00:00:00
Title: Asia C-347/04: Yhteisöjen tuomioistuimen tuomio (toinen jaosto) 29.3.2007 (Finanzgericht Kölnin (Saksa) esittämä ennakkoratkaisupyyntö) — Rewe Zentralfinanz eG, joka toimii ITS Reisen GmbH:n yleisseuraannon saajan ominaisuudessa, v. Finanzamt Köln-Mitte (Sijoittautumisvapaus — Yhtiövero — Emoyhtiöille aiheutuneiden tappioiden välitön vähentäminen — Tappiot, jotka aiheutuvat toisiin jäsenvaltioihin sijoittautuneista tytäryhtiöistä omistettujen osuuksien arvosta tehtävistä poistoista)

28.4.2007   
            
            
               FI
            
            
               Euroopan unionin virallinen lehti
            
            
               C 96/4
            
         Yhteisöjen tuomioistuimen tuomio (toinen jaosto) 29.3.2007 (Finanzgericht Kölnin (Saksa) esittämä ennakkoratkaisupyyntö) — Rewe Zentralfinanz eG, joka toimii ITS Reisen GmbH:n yleisseuraannon saajan ominaisuudessa, v. Finanzamt Köln-Mitte
   (Asia C-347/04) (1)
   
   (Sijoittautumisvapaus - Yhtiövero - Emoyhtiöille aiheutuneiden tappioiden välitön vähentäminen - Tappiot, jotka aiheutuvat toisiin jäsenvaltioihin sijoittautuneista tytäryhtiöistä omistettujen osuuksien arvosta tehtävistä poistoista)
   (2007/C 96/06)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Köln
   Pääasian asianosaiset
   
      Kantaja: Rewe Zentralfinanz eG, joka toimii ITS Reisen GmbH:n yleisseuraannon saajan ominaisuudessa
   
      Vastaaja: Finanzamt Köln-Mitte
   Oikeudenkäynnin kohde
   Ennakkoratkaisupyyntö — Finanzgericht Köln — EY:n perustamissopimuksen 52 artiklan (josta on muutettuna tullut EY 43 artikla), EY:n perustamissopimuksen 58 artiklan (josta on tullut 48 artikla) ja EY:n perustamissopimuksen 73 b artiklan (josta on tullut EY 56 artikla) tulkinta — Kansallinen yhtiöverolainsäädäntö, jossa rajoitetaan kyseisessä jäsenvaltiossa asuvien emoyhtiöiden sellaisten tappioiden vähentämistä, jotka aiheutuvat verotuksellisesti toisissa jäsenvaltiossa asuvista tytäryhtiöistä omistettujen osuuksien arvon alenemisesta
   Tuomiolauselma
   Pääasiassa kyseessä olevan kaltaisessa tilanteessa, jossa emoyhtiö omistaa ulkomailla asuvasta tytäryhtiöstä osuuden, joka antaa sille selvän vaikutusvallan kyseisen ulkomaisen tytäryhtiön päätöksiin ja mahdollisuuden määrätä sen toiminnasta, jäsenvaltion lainsäädäntö, jossa rajoitetaan kyseisessä valtiossa asuvan emoyhtiön mahdollisuuksia vähentää verotuksessa tappiot, jotka ovat aiheutuneet mainitulle emoyhtiölle poistoista, jotka se on tehnyt toisiin jäsenvaltioihin sijoittautuneissa tytäryhtiöissä omistamiensa osuuksien arvosta, on ristiriidassa EY:n perustamissopimuksen 52 artiklan (josta on muutettuna tullut EY 43 artikla) ja EY:n perustamissopimuksen 58 artiklan (josta on tullut EY 48 artikla) kanssa.
   
      (1)  EUVL C 273, 6.11.2004.